جل شکتی وزارت
پینے کے پانی میں آرسینک اور فلورائیڈ کی آلودگی
جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں تحریری جواب میں بتایا کہ پینے کے پانی کی فراہمی ریاست کا موضوع ہے۔ پانی کی فراہمی/پانی اور صاف صفائی/پبلک ہیلتھ انجینئرنگ کے محکمے اور/یا متعلقہ ریاستی حکومت/مرکز کے زیرانتظام علاقہ کی انتظامیہ کی زیرکفالت تنظیم، اپنی متعلقہ ریاست/مرکز کے زیر انتظام علاقوں میں پانی کی فراہمی اور پانی کی فراہمی کے معیار کو یقینی بنانے کے لیے ذمہ دار ہیں۔ یہ ریاستیں پینے کے پانی کی فراہمی کی اسکیموں کی منصوبہ بندی، ڈیزائن، منظوری اور اس کا نفاذ کرتی ہیں۔ حکومت ہند تکنیکی اور مالی مدد فراہم کرکے ریاستوں کی کوششوں کی تکمیل کرتی ہے۔
2024 تک ہر دیہی گھرانے کو مناسب مقدار میں، مقررہ معیار کے ساتھ اور باقاعدہ اور طویل مدتی بنیادوں پر پینے کے قابل پانی کی فراہمی کے لیے، اگست، 2019 سے، حکومت ہند ریاستوں کے ساتھ مل کر، جل جیون مشن  - ہرگھرجل کو نافذ کر رہی ہے۔ جے جے ایم کے تحت، ریاستوں/ مرکز کے زیر انتظام علاقوں کو فنڈز مختص کرتے وقت، آرسینک اور فلورائیڈ سمیت کیمیائی آلودگیوں سے متاثرہ بستیوں میں رہنے والی آبادی کو 10 فیصد رقم دیا جاتا ہے۔ جے جے ایم کے تحت ریاستوں / مرکز کے زیر انتظام علاقوں کو جاری کردہ فنڈ کو ترجیحی بنیاد پر آرسینک اور فلورائیڈ سے متاثرہ سمیت معیار سے متاثر بستیوں میں اسکیموں کو شروع کرنے کے لیے بھی استعمال کیا جاسکتا ہے۔
چونکہ محفوظ پانی کے وسائل پر منحصر پائپ کے ذریعے پانی کی فراہمی کی اسکیم کی منصوبہ بندی، عمل آوری اور اس کی شروعات کرنے میں وقت لگ سکتا ہے، خالصتاً ایک عبوری اقدام کے طور پر، ریاستوں/ مرکز کے زیر انتظام علاقوں کو خاص طور پر آرسینک اور فلورائیڈ سے متاثرہ بستیوں میں کمیونٹی واٹر پیوریفیکیشن پلانٹس  لگانے کا مشورہ دیا گیا ہے تاکہ ہر گھر کو پینے کا پانی اور کھانا پکانے کی ضروریات کو پورا کرنے کے لیے 8-10 لیٹر فی کس یومیہ  کی شرح سے پینے کا پانی فراہم کیا جاسکے۔
جل جیون مشن کے تحت، ریاستوں/ مرکز کے زیرانتظام علاقوں کو آرسینک سمیت پانی کے معیار کے مسائل والے دیہاتوں کے لیے پانی کے محفوظ ذرائع جیسے زیرزمین پانی کے ذرائع یا متبادل محفوظ زمینی ذرائع کی بنیاد پر بڑے پیمانے پر پانی کی منتقلی کی پائپ کے ذریعے پانی کی فراہمی کی اسکیموں کی منصوبہ بندی کرنے اور ان پر عمل درآمد کرنے کا مشورہ دیا گیا ہے۔
مرکزی زمینی آبی بورڈ ملک بھر میں مختلف سائنسی مطالعات اور زمینی پانی کی نگرانی کے پروگرام کے دوران علاقائی سطح پر زمینی پانی کے معیار کا ڈیٹا تیار کرتا ہے۔ پینے کے پانی کے استعمال سے متعلق تدارکاتی اقدامات، بیداری اور نگرانی کے لیے متعلقہ ریاستی حکومتوں کے ساتھ زیر زمین پانی کے معیار پر ڈیٹا کا اشتراک کیا گیا ہے۔
صحت اور خاندانی بہبود کی وزارت کی ایک تنظیم، ڈائریکٹوریٹ جنرل آف ہیلتھ سروسز  نے مطلع کیا ہے کہ فلورائیڈ کے زیادہ استعمال کی وجہ سے پیدا ہونے والے فلوروسس کے مسئلے سے نمٹنے کے لیے، بنیادی طور پر پینے کے پانی کے ذریعے،2008-09 میں فلوروسس کی روک تھام اور کنٹرول کے لیے ایک قومی پروگرام)این پی سی سی ایف )شروع کیا گیا تھا۔ متاثرہ اضلاع کا احاطہ کرنے کے لیے اس پروگرام کو سال درسال بتدریج بڑھایا گیا ہے اور فی الحال 19 ریاستوں/ مرکز کے زیر انتظام علاقوں کے 163 اضلاع میں لاگو کیا گیا ہے۔
بیماریوں کی روک تھام کا قومی مرکز ،جو صحت اور خاندانی فلاح وبہبود کی وزارت کے تحت ایک ادارہ ہے، نے بتایا ہے کہ ‘‘ہندوستان میں آرسینکوسس کا پتہ لگانے، اس کی روک تھام اور اس کے بندوبست’’ کے لیے تکنیکی رہنما خطوط اور ‘‘فلوروسس کی روک تھام اور کنٹرول کے قومی پروگرام’’ کے لیے بالترتیب آرسینکوسس اور فلوروسس سے متاثرہ ریاستوں کے ساتھ نظر ثانی شدہ رہنما خطوط کا اشتراک کیا گیا ہے۔ بیماری کی علامات کے بارے میں آگاہی اور آرسینکوسس اور فلوروسس کی روک تھام کے لیے آئی ای سی مواد بھی متاثرہ ریاستوں کے ساتھ شیئر کیا گیا ہے۔
2022-23 کے دوران جے جے ایم کے تحت 30/06/2022 تک مختص کیے گئے، جاری کیے گئے اور استعمال کیے گئے کل فنڈ کی ریاست/مرکز کے زیرانتظام علاقے کے لحاظ سے تفصیلات ضمیمہ میں دی گئی ہیں۔